Author Topic: Gebed vir vandag. (Read 65857 times)
« Reply #1275 on: August 01, 2018, 12:27:46 AM »
God, Drie Eenig, hierin die binnekamer waar ons U aanbid, waar dit net ons alleen is en ons onsself kan regverdig. Here, waar daar geen aanklagte van ander is om teen ons te getuig is dit so maklik om onsself te verontskuldig. Vader, te kan maak of ons geen skuld het aan onuithoubare situasies binne verhoudings. Vader, vergewe ons vir waar ons die laaste sê wil in kry om onsself te regverdig. Vader, om tog net nie die swak een te wees nie. Here, gee ons die krag en insig om satan se hand te sien in hierdie situasies en laat ons eerder die situasie te ontlond. Vader, laat ons eerder die grootste gebod nakom om ons naaste lief te hê soos onsself. Here, dat ons eendag wanneer ons opgeroep word na U, ons knie moet buig voor U, voor die Regter se stoel, dat ons U regverdige oordeel sal kan deurstaan en uit genade gebore word in die ewige lewe. Amen.
« Reply #1276 on: August 20, 2018, 11:06:05 PM »
Ons Here en ons God hoe groot is U liefde vir ons. Here, hoe lieflik is dit om in U waarheid te skuil. Vader, dankie dat U ons beskerm teen die bose as ons U ken en dat U vir ons die wapenrusting gee om aan te trek as ons gekies het om U te dien en om in U woning te bly. Bewaar ons Here teen al die onheil en die aanvalle van satan. Amen.
« Reply #1277 on: August 26, 2018, 09:17:41 PM »
‘n Sterkte vesting is ons God. ‘n Toevlug en beskerming, al dreig die leed al druk ons lot, steeds bied Hy ontferming. Die sielevyand stel sy strikke waar hy kan; sy wapenrusting is vol valsheid en lis, op aard nie sy gelyk. Dankie Here Jesus dat U lewenswandel op aarde ons wapenrusting is. Dankie Here Jesus dat met U Gees, die Heilige Gees ons alles kan oorwin, dat of ons aangeval word met die bose geeste van wellis, pornografie, egbreuk, alkholisme, steel, moord, hoogmoed, verraad of watter bose gees satan ons ookal mee aanval en ons ons harte aan U in ware geloof gegee het, sal U net soos vir Job, ons nie verlaat nie, vir Petrus nie laat sink nie, maar sal ons opruk uit die verderf, weg van die strikke van die sielsvyande. Amen.
« Reply #1278 on: September 02, 2018, 08:38:08 PM »
« Reply #1279 on: September 07, 2018, 09:11:50 PM »
« Reply #1280 on: November 17, 2019, 11:11:20 AM »
Vader, ons bid vir elke persoon wat U vandaag so nodig het maar te saam is om te vra
« Reply #1281 on: November 20, 2019, 06:42:43 AM »
Abba Vader, Vader Seun en Heilige Gees, dankie vir die voorreg wat U aan ons elkeen bied om gehoorsaam aan U Woord te wees. Here hou en maak my nederig in alles wat ek deur U aanpak en laat ek altyd besef dat U is my Raadgewer, die oorsprong van my kennis, van my doen en late. Dankie Heer vir U genade. Amen
Re: Gebed vir vandag.16-07-2020
« Reply #1282 on: July 16, 2020, 04:02:51 AM »
Ons bly asb bid vir elke persoon vat hierdie virus op getel het, dat Vader hulle daardeur sal dra en dat hulle lewende getuies sal wees van Sy Groot Hand van genesing.
Bid vir die wat huidiglik by die huis moet aansterk al is dit moeilik, dat hulle die krag van die Heilige Gees sal ontvang om volkomen te herstel